
Tanhaai Me Rehne Ka Mustahab Hona 


Zindagi guzarne ke do tarige he aur dono alag 
alag he ek tariqa to ye he ke aadmi logo ke 
darmiyan, rishtedaro, padosiyo, dosto, aabadi 
aur samaaz me rehkar sab ke saath miljul kar 
Zindagi guzare aur doosra tariqa tanhaai ka he 
yani aadmi tanhaai ikhtiyar kare samaaz aur 
aabadi se alag aisi jagah rahe jaha kisi se koyi 
vaasta na padta ho lenden aur koyi mamla 





karne ki jarurat na pesh aaye is tarah zindagi 
guzare. 


Islam ne rahbaniyat ki ijaazat nahi dihe 
rahbaniyat ka matlab ye he ke aadmi logo se 
katkar pahado ki gufa me jaa kar Allah ki 
ibadat ke liye taklif bardast kar tane tanha 
akhela rahe jis ko (brahmachariya) kaha jata 
he islam aane se pehle banu Israil ke andar 
baaj log aksar Allah ki khushi aur Allah ko 

raazi karne ke liye ye tariqa ikhtiyar karte the 


jis ke mutalliq quran me he ‘Ye Rahbaniyat 
Jise Unhone Banaya He’. 


Allah irshad farmate he hamne ye tarika unpar 
jaruri nahi kiya tha balke ye cheez unhone 
apne taur par ye samajhte huye banaya ke ye 
karke ham Allah ko raazi aur khush kar lenge, 
isliye ke jo chiz Allah ki taraf se jaruri nahi ki 
gayi thi balke unhone apne tor par ikhtiyar ki 
thi uska yahi natija hona tha islam rahbaniyat 
ki yjaazat nahi deta. 


Isilye Allah ne nabiyo ko samaaz me bheja, 
jaha logo ki jamate ek saath milkar zindagi 
gujaarti he aur vo inhi me kaam karte he 
insaan paidaishi tor par aisa hi banaya gaya he 
ki vo logo me rehkar zindagi guzare aur 
paidaishi tor par vo apne saath kucch talluqat 
aur rishtedariya lekar duniya me aata he isliye 
asal to ye he ke aadmi samaaz me rehkar 
Zindagi guzare. 


Hadees me he ke Huzur®® ka irshad he vo 

aadmi jo logo ke andar miljul kar rehta he aur 


unki taraf se pohchaai jane vali taklifo par 
sabar se kaam leta he vo usse behtar he jo logo 


se alag rehta he aur unki taklifo par sabar nahi 
karta. (Tirmezi 2507) 


Tanhaai Mustahab Hone Ki Teen Shakal 
Aur agar aam haalat he, ke logo ke saath 
mailjol, samaaz aur aabadi me rehne ki shakal 
me deen ke mutallik kisi nuksan ya haram me 
padne ka koyi darr nahi he to konsa haal accha 
he logo ke saath miljyul kar rehna ya taanhai 
ikhtiyar karna. 

Isilye Allama Navvi=: is baab (chapter) me issi 
ko baya karte he. 

1. Agar zamane valo me bigaad aagaya ho to 
tanhaai mustahab he. 


2. Ya apne deen me kisi nuksan ya kisi fitne 
me padjaane ka khatra ho, to 1s shakal me bhi 
tanhaai mustahab he. 


3. Ya samaaz aur aabadi me zindagi gujarne 


me darr he ke hum haram kaamo me mubtala 

ho jayenge, kisi bhi tarah ka haram ho, sirf 
zina kari aur sharab pine hi nahi, balke logo ke 
haq barbaad hone, bohtan, geebat, aur unke 
mutallik bure khayal me mubtala hone ki 
sambhavna he aur pakka yakin ho to is shakal 
me bhi tanhaai mustahab he. 


Is silsile me inhone is aayat se daleel dihe ki 
Allah ka irshad he taryuma- ‘Allah Ki Taraf 
Dod Lagavo’, yani sab se hatkar sirf Allah ki 
taraf dhayan karo aur Huzur® se farmaya 
gaya ‘Aap Keh Dijyye Me Tum Logo Ko Allah 
Ki Taraf Se Khullam Khulla Darane Ke Liye 
Aaya Hu’. 

Fitne Ke Zamane Me Tanhaai Ko Pehla 

Darja Diya Hai 


Jaha log miljul kar rehte hai vaha do tarah ke 
haalat hote hai, ek to fitne ke haalat hote hai, 
maslan fitna phel gaya ke aadmi ko apne aap 
ko gunaho aur unki taraf lejaane wale saaman 
se bachna mushkil hogaya to aise fitne aur 


aajmaish ke zamane mein tanhaai ko pehla 

darja diya gaya hai, aur isiko pasand kiya gaya 
hai. 

Khas taur par agar logo ke saath miljul kar 
rehne mein aadmi ko apne deen ke kharab 
hone ka darr ho ke unki taraf se jo haalat pesh 
aayenge unpar sabar nahi kar sakega aur unke 
hugoog mein kami hogi, aur ho sakta hai ke 
uspar ziyadti hojaye aur uske huqooq mein 
nuksan ho, geebat aur bohtan mein mubtala ho 
jaye, apna haal aur mijaz dekhkar aur logo ke 
haalat dekhkar isko ye pakka khayal ho aur 
apne deen ke andar fitna nuksan aur haram ya 
shak mein padne ka darr aur khayal hai to 
tanhaai mein rehna mustahab aur pasandida 
hai is par sab ulma ka ittifaq hai is haalat mein 
apne deen ki hifajat ke liye aadmi par jaruri 
hai ke logo se mailjol ikhtiyar na kare. 

Hazrat Abu Saeed Khudri® se riwayat hai ek 
aadmi ne Huzur= se pucha Aye Allah ke 
Rasool konsa aadmi sab se achha aur behtar 
hai. 

Huzur= ne farmaya vo musalman jo apne 


maal aur jaan se Allah ke raaste mein jihad 
karta ho usne poocha phir kaun’? 


Huzur™ ne farmaya vo aadmi jo kisi ghufa ke 
andar tanhaai ikhtiyar karke Allah ki ibadat 
mein mashgul ho jaye. 


Aur ek riwayat mein hai Allah se darta rehta 
ho, gunaho se bachta ho, aur logo ko apni 
buraai se bachata ho (yani logo mein rehne ki 
haal mein ye darr hai ke mere buraai se logo 
ko taklif pohchengi isliye tanhaai ikhtiyar 
karta ho). 


Hazrat Abu Hurairah® se riwayat hai ke 
Huzur= ne irshad farmaya logo mein 
behtarin zindagi vala vo aadmi hai jo Allah ke 
raaste mein apne ghode (horse) ki lagam 
pakde huve uski pith par uda chala jaata ho, 
jaha kahi dushman ke hathyar ya ghabrahat ki 
aawaaz sunta hai aur dushman ki taraf se koyi 
khatre ki baat dekhta hai, to doda hua vaha 


pohoch jaata hai, goya mugable ki haalat mein 

maut ko talash karta hai. 

Ya vo aadmi jo apni chand bakriya lekar 
pahad ki chotiyo par ya kisi vadi mein jaakar 
rehta hai, namaz kayam karta hai, zakat adaa 
karta hai, aur apne Rab ki ibaadat mein 
mashgul rehta hai, yaha tak ke uski maut 
aajaye, aur logo ko apni buraai se mehfuz 
rakhta ho aur bhalaai pohchane ki koshish 
karta hai. 

Khulash ye hua ke fitne ke zamane mein agar 
apne deen ke mutallig khatra ho to tanhaai ko 
pehla darja diya hai. 


Havala- Hadees Ke Islahi Mazameen urdu se is rivayat ka 
khulasa lipyantar karne ki koshish ki gayi he. 

